Diari Oficial de la Generalitat Valenciana


Sumari del DOGV 7700, del 19-01-2016 (2015/10943)

Notificació de la sentència dictada en el rotlle d'apel·lació número 605/2015.
------------------------------------------------------------------------------

### Dades del document

Número de DOGV
:   7700

Data del DOGV
:   19-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10858


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 605/2015. [2015/10196]  
La Secció Sisena de l'Audiència Provincial de València ha dictat, en el rotlle d'apel·lació número 605/2015, la resolució que té l'encapçalament i la part dispositiva que són com segueix:  
  
«Audiència Provincial de València  
Secció Sisena  
Rotlle número 605/2015  
Sentència número 390  
President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 11 de desembre de 2015  
La Secció Sisena de l'Audiència Provincial de València, integrada per les persones indicades al marge, ha vist aquest recurs d'apel·lació, interposat contra la sentència, de data 17 de març de 2015, dictada en les actuacions de judici ordinari número 438/2013, tramitades pel Jutjat de Primera Instància número 15 de València, sobre la reclamació d'una quantitat.  
Han sigut parts en el recurs, com a apel·lant, la part demandant Miguel Estarlich Climent, representat per Cristina García Navarro, procuradora dels tribunals, i defesa per Susana Boix Palop, lletrada, i, com a apel·lats, Zurich España, SA, demandada representada per Florentina Pérez Samper, procuradora dels tribunals i defesa per Eduardo Soler Álvarez, lletrat, Archinsurance Company (Europe), demandada representada per Carmen Iniesta Sabater, procuradora dels tribunals, i defesa per Pilar Monsalve Laguna, lletrada. I Arturo L. Jiménez Marzal, en situació processal de rebel·lia,  
És ponent José Francisco Lara Romero, el qual expressa el parer del tribunal.  
Disposem  
Estimem en part el recurs interposats per Miguel Estarlich Climent.  
  
Revoquem la sentència impugnada, en el sentit de condemnar Arturo L. Jiménez Marzal, i Zurich España, SA, que satisfaça a l'actor la suma de 10.000 euros. La dita quantitat reportarà l'interés legal dels diners des de la data de la interposició de la demanda, incrementat en dos punts des de la data d'aquesta sentència fins a fer-ne el pagament complet.  
No fem expressa imposició de costes en primera instància.  
No fem expressa imposició en esta alçada.  
Aquesta sentència no és ferma i, en contra, s'hi pot interposar un recurs extraordinari per infracció processal i de cassació per interés cassacional.  
I quan pertoque, torneu al jutjat de procedència les actuacions originals, amb un certificat d'aquesta resolució perquè s'execute i es complisca.  
Aquesta és la nostra sentència, que pronunciem, manem i firmem.»  
  
  
Aquesta sentència es publica en el Diari Oficial de la Comunitat Valenciana, a fi de notificar-la a la part incompareguda, Arturo L. Jiménez Marzal.  
  
València, 15 de desembre de 2015.- La lletrada de l'Administració de Justícia: Eugenia Rosa Martín Landete.